Rrapi i Marashit, Prizren

Rrapi i Marashit (Platanus orientalis) është një monument i mbrojtur me ligj me karakter botanik i cili ndodhet në kuadër të Kompleksit të Mahallës së Marashit në qytetin historik të Prizrenit. 

 Historiku 
Rrapi i Marashit ndodhet në lagjen e Marashit në Prizren, në bregun e majtë të Lumëbardhit të Prizrenit. Si i tillë ai është pjesë përbërëse e Kompleksit të Mahallës së Marashit. Databaza e Trashëgimisë Kulturore të Kosovës:Kompleksi i Marash Mahallës (Prizren) , Vizituar më 15 maj 2019. Në lagjen "Marash" jo larg vendit ku sot gjendet rrapi dikur ishte një teqe. Tani aty vazhdon të jetojë trungu i rrapit që shfrytëzohet si një lloj vendpushimi dhe freskimi për njerëzit. Lidhur me këtë rrap ekzistojnë shumë gojëdhëna e të cilat flasin si për origjinën e tij ashtu edhe për ngjarjet historike që kanë ndodhur aty pranë. Gojëdhëna e cila vazhdon të qëndrojë edhe sot është se atë e mbolli i pari i teqes së dikurshme.Lisi i “Marashit” shëron sëmundjet e syve, 7 mars 2016, kosova-sot.info, 15 maj 2019.  Rrapi është vënë nën mbrojtje ligjore në vitin 1959.  Supozohet se trungu ka një vjetërsi mbi 400 vjeçare (sipas gojëdhënave mbi 500 vjeçare). Rrapi i Marashit ka lartësinë 20,90 m, me një diametër të kurorës që shkon në 12 m. Rrethi i trungut të tij në bazë është rreth 3 m. Fletët i ka të gjata 13 - 14 cm. Lartësia mbidetare e këtij vendi ku gjindet rrapi është 417 m.Oferta kulturore e Prizrenit , Rrjeti i Organizatave të Kulturës në Prizren, Prizren 2013, fq. 62 Me këto dimensione që ka ai paraqet një raritet të rrallë natyror. Duke marrë parasysh ndjeshmërinë ndaj ndryshimeve të temperaturës, posaçërisht atyre të ulëta, ky lloj tek ne, gjendet vetëm si i kultivuar dhe është mjaftë i rrallë. Njihet po ashtu si njëri prej trungjeve më të vjetra, më dekorative dhe më karakteristike në Kosovë dhe ka rëndësi shkencore (botanike), kulturore, edukative e arsimore, historike, peizazhore, rekreative dhe ekonomike.  
 Shih edhe 
 Rrapi
 Prizreni
 Lidhja e Prizrenit
 Kalaja e Prizrenit
 Universiteti i Prizrenit
 Kompleksi i Mahallës së Marashit

 Lidhje të jashtme 

 Komuna e Prizrenit: Prizreni vendtakim i civilizimeve, Drejtoria për Turizëm dhe Zhvillim Ekonomik, 2012.

Burimi

Kategoria:Prizren
Kategoria:Zona të mbrojtura të Kosovës
Kategoria:Monumente natyrore në Kosovë